Referat

Bestyrelsesmøde - Kliplev Lokalråd
Kliplev Hallen, tirsdag 12. juni 2018
kl. 19.00 – ca. 21.00.

1. **Velkomst med godkendelse af dagsorden.**

Thorkil Dahl Sørensen bød velkommen. Han henviste til den udsendte dagsorden, som blev godkendt.

Thorkil gav et kort referat af dialogmødet med Udviklingsrådet og Vækstudvalget for Land og By
(hvor Thorkil og Søren deltog).

Der bliver undersøgt mulighed for bestyrelsesansvars-forsikring for alle, samtidig med at persondataforordning undersøges i fællesskab.

1. **Evaluering af borgermødet den 14. maj i Hallen:**
	1. **Vores eget borgermøde: Oprettelse af frivillighedsgruppe**
	2. **Arwos informationsmøde**

Bestyrelsen evaluerede på borgermødets forløb, som overordnet set gik godt, og hvor der var god deltagelse (langt over 100 borgere var mødt frem).

Der var dog en del ting, som nok kunne have gjort, at mødet var forløbet endnu bedre. Der ønskes således bedre mikrofon- og billedforhold ved større arrangementer. Vi tager erfaringerne fra dette borgermøde til det næste møde, som finder sted den 23. oktober.

Med hensyn til aktiviteterne i Arwos understregede bestyrelsen, at vi altid ønsker at tale Arwos’ arbejde op - og ikke ned. Der vil blive arbejdet med at sælge LAR-projektet bedre til Kliplev, hvorfor der bliver arbejdet med en plan B. Vi i Lokalrådet vil under alle omstændigheder gerne samarbejde.

1. **Medlemsstatus: Hvordan får vi flere til at købe et medlemskab? Behandling af persondataforordning**

Eskild oplyste, at vi pt. er 33 betalende medlemmer af Kliplev Lokalråd. Vi havde i starten sidste år 75 medlemmer, så vi blev enige om at gøre en ekstra indsats for at få medlemmer gentegnet.

Vi går i gang med følgende initiativer:

* 1. Thorkil udarbejder en ny skrivelse til Eskild, der udsender kontingentopkrævning og en reminder til de, der ikke har betalt for det nye medlems år.
	2. Søren lægger info om medlemskab ud på hjemmesiden
	3. Vi vil prøve at udarbejde en flyer, der fortæller om fordelene ved at være medlem af Lokalrådet. En sådan flyer kan evt. husstands-omdeles i Kliplev. Vi kan muligvis få andre til at uddele den (mod betaling, fx KLOMP)
	4. Ved det kommende borgermøde i oktober vil vi gå rundt ved bordene for at bede folk om at (gen)tegne et medlemskab.
	5. Vi opfordrer medlemmerne i de nedsatte arbejdsgrupper til at de hver især får tegnet nye medlemmer.

Økonomi
Vores likvide beholdning udgør lige nu 8.393 kr.

Persondataforordning
På basis af det materiale, som Allan Niebuhr i regi af alle lokalråd i Aabenraa Kommune udarbejder, agter vi at få nedskrevet de vigtigste elementer i forhold til de nye persondata-beskyttelsesregler.

Vi vil omtale vores politik på hjemmesiden, og vi vil fastlægge regler for fx håndtering af medlemmer, samt en sikring af at en medlemsliste altid håndteres i henhold til reglerne.

1. **Kommende aktiviteter i Lokalråder. Opfølgning på emner, herunder nyt fra arbejdsgrupperne**

Vi fik en kort orientering om arbejdet i lokalrådets arbejdsgrupper:

Børn- og unge gruppen er kommet rigtig godt i gang, og det er lige før, at vi ikke i bestyrelsen kan følge med.

Kirsten Enig er blevet ene-tovholder i forskønnelsesgruppen.

Infrastrukturgruppen har diskuteret om ikke man burde henvende sig til Banedanmark med henblik på et møde. Gruppen ønsker undersøgt muligheden for, at de to jernbaneoverskæringer i Kliplev kan blive udstyret med dobbelte bomme – i stedet for som nu, hvor der kun er en enkelt bom i hver side.

Vedr. udfordringerne på Aagade har kommunen allerede været i kontakt med nogle af de lokale beboere. Vi følger det videre arbejde her.

Endelig blev der fortalt, at der lige nu er ved at blive etableret et vejbump lige ved indkørslen til Kliplev, nemlig på Sdr. Landevej.

1. **Planlægning af datoer i efteråret, herunder et borgermøde i oktober**

Vi fastsatte følgende program for efteråret 2018:

|  |  |  |
| --- | --- | --- |
| **Mødeart** | **Dato** | **Klokkeslæt** |
| **Bestyrelsesmøde** | **Torsdag 16. 8.**  | **19.00 – 21.00** |
| **Bestyrelsesmøde** | **Tirsdag 11. 9.**  | **19.00 – 21.00** |
| **Bestyrelsesmøde** | **Mandag 8. 10.**  | **19.00 – 21.00** |
| **Offentligt borgermøde** | **Tirsdag 23. 10.**  | **19.00 – 21.00** |
| **Bestyrelsesmøde** | **Onsdag 7. 11.**  | **19.00 – 21.00** |
| **Bestyrelsesmøde (udvidet med lidt at spise)** | **Onsdag 12. 12.**  | **18.30 – 21.00** |

Alle arrangementer foregår i Kliplev Hallen.

1. **Eventuelt**

Gråsten Avis/Bov Bladet
Søren fortalte, at Gråsten Avis/Bov Bladet med omgående virkning standser udgivelsen i Gl. Lundtoft Kommune. Flere i bestyrelsen var bekymrede for, om det mon på anden vis kan sikres en god information til borgerne i vores område. Der blev peget på især mange ældre borgere, der har svært ved at holde sig orienteret om nyheder fra lokalsamfundet uden et ugeblad.

Søren viste på en PC et eksempel fra Bolderslev, hvor man udsender et elektronisk nyhedsbrev. Det udkommer 10 gange årligt, og er delvist reklamefinansieret. Nyhedsbrevet indeholder øjensynligt meget godt og varieret stof.

Vi blev enige om at bede informations-gruppen om at vurdere konsekvenserne af, at Gråsten Avis/Bov Bladet ikke længere udsendes til husstandene i vores område.

På den korte bane vil vi arbejde for, at der på hjemmesiden [www.kliplevlokalråd.dk](http://www.kliplevlokalråd.dk) samles så meget lokalt stof som overhovedet muligt.

Kliple’ Mærken
Vi vil næste år sikre, at lokalrådet på en eller anden måde bliver synlig på Kliple’ Mærken. Vi tager det emne op i god tid inden næste års Mærken.

Udviklingsplan
Vi havde også en kort diskussion om Aabenraa Kommunes udviklingsplan for Kliplev, som vi er enige om, at vi til efteråret skal have stor fokus på. Vi snakkede også om forholdet til det hus på Skolegade (over for skolen), der nu vil blive nedrevet.
Søm- og skruer-puljen
Ronni oplyste, at vi stadig afventer svar fra lokalrådets ansøgning til ”søm- og skruer”-puljen.

Nedrivningspuljen
Bestyrelsen fik oplyst, at der nok er nogle ekstra penge i kommunens såkaldte nedrivningspulje. Måske er der mulighed for at få del i nogle af disse midler, så der evt. kan foretages nedrivning af visse bestemte huse i Kliplev. Vi følger den sag nøje.

Brochure fra Aabenraa Kommune
Thorkil viste en ny brochure, der indeholder et taloverblik over Aabenraa Kommunes landdistrikter. Vi prøver at anskaffe et eksemplar til alle i bestyrelsen.
 **Næste møde**

Næste bestyrelsesmøde foregår **i Kliplev-Hallen torsdag den 16. august 2018 kl. 19.00.** *Referent: Anders Jessen, 15. juni 2018*